control freak (persoană obsedată să controleze tot ce se întâmplă în jurul ei – trad.), unele dintre motivele invocate fiind acelea că este oltean şi un mic întreprinzător. În cadrul seriei video Interviurile Simply Clever , realizată de omul de radio Bogdan Ciuclaru, Moise Guran a făcut o serie de afirmaţii şi dezvăluiri interesante. Printre altele, jurnalistul a recunoscut că este(persoană obsedată să controleze tot ce se întâmplă în jurul ei – trad.), unele dintre motivele invocate fiind acelea că este oltean şi un mic întreprinzător.

„Toţi IMM-işti vor să controleze totul, o dată pentru că nu au cultura unei organizaţii mari, ceea ce nu e cazul meu, pentru că eu lucrez cu sau în corporaţii de foarte mult timp, şi în al doilea rând pentru că nu au resursele necesare astfel încât să se poată baza şi pe alţii“, a explicat Guran.

Moise Guran: „Eu nu sunt economist“

Cât despre proiectul „Biziday“, jurnalistul a afirmat că a fost o provocare să facă o afacere din acest format, mai ales că mulţi l-au criticat pentru asocierea cu corporaţii: „Economia a fost o pasiune a mea, eu nu sunt economist. Forţat fiind de împrejurări, de criză, a fost o provocare pentru mine să fac o afacere din «Biziday», adică să pot plăti salarii, să angajez oameni, să gândesc jurnalismul în termeni de dezvoltare, de autofinanţare, o chestiune destul de importantă. Mulţi au dat cu pietre în mine pe chestia asta, că de ce trebuie să ai contracte cu corporaţiile. Păi dacă ştii să ai o etică în afaceri, nu e o problemă asta. Mie îmi place această meserie foarte mult.“

Moise Guran: „Nu mai sunt atât de naiv să cred că voi schimba pentru copilul meu sistemul de educaţie“

Moise Guran consideră că mulţi români nu mai au educaţie de bază şi acestora le lipsesc principiile, valorile, direcţia şi cheful de muncă. „Băiatul meu are 16 ani, îmi amintesc când avea cinci ani că speram ca ceva să se schimbe, să meargă la o şcoală civilizată, să aibă nişte profesori mişto, i-a avut şi nu i-a avut întotdeauna. Am acumulat frustrări, fiind o persoană care apare la televizor, nici nu te poţi duce acolo şi să spui: «Doamnă, de ce nu predaţi asta?» Nu poţi să faci asta, pentru că lumea va zice: «Uite-l şi pe ăsta, e vedetă!». Nu mai sunt atât de naiv cum eram acum 11 ani, când spuneam că voi schimba pentru copilul meu sistemul de educaţie. Nu, s-a terminat, pe asta am ratat-o. (...) Din păcate, ţara noastră este dominată în acest moment de generaţii care nu mai pot fi schimbate“, a declarat realizatorul la Interviurile Simply Clever

. Acesta a mai precizat că au existat mai multe momente în care şi-a dorit să plece din ţară, chiar dacă a avut „o educaţie naţionalistă patriotardă, gândeşte-te că eu am fost la Cântarea României pe vremuri.“ „Eu nu am conceput să plec din ţară până în momentul în care erau să vină minerii la Bucureşti, în 1999, atunci am zis că vor trece decenii până când ţara asta va fi pe un drum civilizat, cu o speranţă. Am ajuns cu soţia până la poarta Ambasadei Canadei şi ne-am răzgândit. Din păcate, noi am dat aceeaşi educaţie copiilor noştri, fiul meu e setat să rămână în România, poţi să-i zici orice, nu vrea să plece. Astfel spus, dacă mi s-ar pune pata să plec din ţară ar trebui să-mi las copilul aici. Deci, eu o să mor aici“, a dezvăluit Guran la Interviurile Simply Clever

„Eu mi-am dorit nişte oameni în puşcărie, trebuie să recunosc şi asta. Mă fac că nu am satisfacţii din astea, dar câteodată mai stau aşa la televizor şi când îl ia DNA-ul pe câte unul mai deschid o sticlă de şampanie dacă se întâmplă să am prin frigider, la rece. Şi uneori se întâmplă să mai am şi mă bucur. Trăind în această meserie atâţia ani, am tot văzut frânele care s-au pus“, a adăugat el.

Amintim că spre sfârşitul lunii iunie, Moise Guran a anunţat că renunţă la emisiunea „Biziday“ , pe care o prezenta de jumătate de an la postul de ştiri Digi24, precizând că a fost o hotărâre calculată şi planificată de multă vreme. De asemenea, Guran a dezvăluit că a semnat un contract pe cinci ani cu postul de radio Europa FM pentru emisiunea „România în direct“ şi pentru pastila „Biziday“, iar din toamnă va fi prezent în fiecare luni în studioul „Jurnalul de seară“, emisiune moderată de Cosmin Prelipceanu. Totodată, Guran a mai anunţat că, alături de o echipă de informaticieni, lucrează la o aplicaţie de ştiri